# UŽDAROJI AKCINĖ BENDROVĖ JONIŠKIO BUTŲ ŪKIS

Vilniaus g. 46, Joniškis, tel. (8426) 52 242, www.jbu.lt

Daugiabučio namo **Statybininkų g. 2A, Joniškis** 2017-04-03 Nr. (11.1) SDG-397

# butų ir kitų patalpų savininkams

**PRANEŠIMAS APIE SUSIRINKIMĄ**

 **KVIEČIAME BUTŲ IR KITŲ PATALPŲ SAVININKUS PRIIMTI SPRENDIMĄ DĖL DAUGIABUČIO NAMO, ESANČIO STATYBININKŲ G. 2A, JONIŠKIS, ATNAUJINIMO (MODERNIZAVIMO)**

 **Savininkų ar jų įgaliotų asmenų dalyvavimas būtinas.**

 **Susirinkime bus vykdomas vardinis balsavimas.**

 **Balsuojant reikės pateikti asmens tapatybę patvirtinantį dokumentą.**

 **Šis pranešimas yra įdėtas į visų daugiabučio namo butų ir kitų patalpų savininkų pašto dėžutes ir paskelbtas interneto svetainėje** [***www.jbu.lt***](http://www.jbu.lt) ***> Modernizavimas>Pranešimai apie susirinkimus***

 **Susirinkimo data : 2017 m. balandžio 18 d.**

 **Susirinkimo laikas: 17.30 val.**

 **Susirinkimo vieta: Joniškio rajono savivaldybės salė**

**Susirinkimas organizuojamas, nes atlikus daugiabučio namo Statybininkų g. 2A, Joniškis, atnaujinimo (modernizavimo) techninį darbo projektą paaiškėjo, kad nurodyti investicijų plane fasado kiekiai yra blogi. Pakoregavus daugiabučio namo Statybininkų g. 2A, Joniškis, atnaujinimo (modernizavimo) investicijų planą, kuriame padidėjo fasado kiekiai, reikalingas namo gyventojų pritarimas. Investicijų planas buvo koreguotas atsižvelgus į 2017-01-12 daugiabučio namo Statybininkų g. 2A, Joniškis, butų ir kitų patalpų savininkų susirinkimo protokolą Nr. 1, kuriuo dauguma pritarė, kad daugiabučio namo Statybininkų g. 2A, Joniškis, atnaujinimo (modernizavimo) rangos darbų kaina padidėtų apytiksliai 51199,29 Eur su PVM, bet neviršijant šios sumos (51199,29 Eur su PVM).**

**Susirinkimo darbotvarkė:**

1. Namo atnaujinimo (modernizavimo) priemonių varianto pasirinkimo (jei svarstyti pateikiami namo atnaujinimo (modernizavimo) investicijų plano variantai).

2. Namo atnaujinimo (modernizavimo) investicijų plano tvirtinimo ir namo atnaujinimo (modernizavimo) projekto rengimo ir įgyvendinimo sąlygų.

3. Finansinio tarpininko pasirinkimas.

**Butų ir kitų patalpų savininkai gali :**

* **iki balandžio 18 d. 17.00 val.** susipažinti su namo atnaujinimo (modernizavimo) Investicijų planu ir susirinkimo siūlomais sprendimais internete [www.jbu.lt](http://www.jurbkom.lt/) *> Modernizavimas* arbaatvykus į UAB Joniškio butų ūkį, Vilniaus g. 46, Joniškis;
* **iki balandžio 10 d. 17.00 val.** pateikti pasiūlymus, klausimus, nuomonę ar turimą informaciją susirinkimo darbotvarkės klausimaisatvykus į UAB Joniškio butų ūkį, Vilniaus g. 46, Joniškis;
* **nuo balandžio 10 d. 8.00 val.** **iki balandžio 18 d. 17.00 val.** iš anksto raštu išreikšti savo sprendimus, numatytus susirinkimo darbotvarkėje (*jeigu dalyvauti susirinkime negalės dėl svarbių priežasčių*) atvykus į UAB Joniškio butų ūkį, Vilniaus g. 46, Joniškis;
* atvykimo laiką dėl aukščiau išdėstytų klausimų suderinti tel. (8 426) 52242.

**Informuojame, kad:**

1. Jūsų asmens duomenys (vardas, pavardė, asmens kodas, adresas, mokumas ir finansinių įsipareigojimų vykdymas) bus perduoti ir tvarkomi banko AB Šiaulių bankas (kodas 112025254, registruotas buveinės adresas Tilžės g.149, LT-76348 Šiauliai). Bankas nurodytus duomenis bei duomenis apie gyvenamąją vietą, mokumą ir įsipareigojimų vykdymą rinks iš Gyventojų registro tarnybos, VĮ Registrų centro, UAB „Creditinfo Lietuva“ (kodas 111689163, registruotas buveinės adresas Švitrigailos g. 11B, Vilnius), bendrojo naudojimo objektų valdytojo. Asmens duomenų tvarkymo tikslas – pateiktos informacijos teisingumo įvertinimas, mokumo įvertinimas, įsiskolinimo valdymas, kreditavimo sutarties sudarymas ir vykdymas. Jūs turite teisę susipažinti su nurodyto banko tvarkomais Jūsų asmens duomenimis, reikalauti ištaisyti, sunaikinti Jūsų asmens duomenis arba sustabdyti Jūsų duomenų tvarkymo veiksmus, jei duomenys tvarkomi nesilaikant Lietuvos Respublikos įstatymų, nesutikti, kad būtų tvarkomi Jūsų asmens duomenys.

2. Namo butų ir kitų patalpų savininkas, vykdantis ūkinę veiklą jam nuosavybės teise priklausančiame bute ar kitose patalpose, esančiose atnaujinamame (modernizuojamame) name, ir pretenduojantis į valstybės paramą, privalo informuoti bendro naudojimo objektų valdytoją apie vykdomą ūkinę veiklą.

3. Gyventojai, turintys teisę į šildymo išlaidų kompensaciją, supažindinti su Lietuvos Respublikos piniginės socialinės paramos nepasiturintiems gyventojams įstatymo nuostatomis: kad jei daugiabučio namo buto savininkas, kuris turi teisę į būsto šildymo išlaidų kompensaciją arba ją gauna, nedalyvavo susirinkime svarstant ir priimant sprendimą dėl daugiabučio namo atnaujinimo (modernizavimo) projekto įgyvendinimo ir atsisakė dalyvauti įgyvendinant šį projektą (balsuojant nepritarė projekto įgyvendinimui), ateinantį šildymo sezoną jo bendrai gyvenantiems asmenims arba vienam gyvenančiam daugiabučio namo buto savininkui skiriama kompensuojama būsto šildymo išlaidų dalis mažinama 50 procentų, nuo kito šildymo sezono būsto šildymo išlaidų kompensacija neskiriama, kol bus įgyvendintas daugiabučio namo atnaujinimo (modernizavimo) projektas, bet ne ilgiau kaip 3 metų šildymo sezonus, įskaitant atvejį, kai dėl šių asmenų veiksmų (neveikimo) daugiabučio namo atnaujinimo (modernizavimo) projektas nepradėtas įgyvendinti.

Daugiabučių namų administravimo vyr. spec. Martas Ginkus